CELEX: 52010DC0151
Language: da
Date: 2010-04-15 00:00:00
Title: Henstilling fra Kommissionen til Rådet om et forslag på Den Europæiske Unions vegne til ændringer af bilag A og C til Stockholm-konventionen om persistente organiske miljøgifte

|

52010DC0151

 Henstilling fra Kommissionen til Rådet om et forslag på Den Europæiske Unions vegne til ændringer af bilag A og C til Stockholm-konventionen om persistente organiske miljøgifte  /* KOM/2010/0151 endelig udg. */  

	[pic] | EUROPA-KOMMISSIONEN |Bruxelles, den 15.4.2010KOM(2010)151 endeligHENSTILLING FRA KOMMISSIONEN TIL RÅDETom et forslag på Den Europæiske Unions vegne til ændringer af bilag A og C til Stockholm-konventionen om persistente organiske miljøgifteHENSTILLING FRA KOMMISSIONEN TIL RÅDETom et forslag på Den Europæiske Unions vegne til ændringer af bilag A og C til Stockholm-konventionen om persistente organiske miljøgifteA. Begrundelse1.  Stockholm-konventionen om persistente organiske miljøgifte trådte i kraft den 17. maj 2004. Formålet med konventionen er at beskytte menneskers sundhed og miljøet mod skadevirkninger fra persistente organiske miljøgifte. Konventionen opstiller rammebestemmelser, baseret på forsigtighedsprincippet, om afvikling af fremstilling, anvendelse, import og eksport af for tiden 21 prioriterede persistente organiske miljøgifte, om sikker håndtering og bortskaffelse heraf og om afvikling eller mindskelse af udslip af visse utilsigtede persistente organiske miljøgifte.2.  Forpligtelserne i Stockholm-konventionen om persistente organiske miljøgifte (herefter "konventionen"), der er godkendt ved Rådets afgørelse 2006/507/EF, og i protokollen til 1979-konventionen om grænseoverskridende luftforurening over store afstande angående persistente organiske miljøgifte, der er godkendt ved Rådets afgørelse 2004/59/EF, er gennemført i EU-retten ved forordning (EF) nr. 850/2004.3.  Konventionen fastsætter i artikel 8, stk. 1, at en part kan indgive forslag til sekretariatet om opførelse af kemikalier i bilag A, B eller C. Forslaget skal indeholde de i bilag D anførte oplysninger. Proceduren for vedtagelse af ændringer til bilagene fremgår af konventionens artikel 22.4.  Efter de foreliggende videnskabelige oplysninger og vurderingsrapporter udviser hexachlorbutadien, pentachlorphenol og chlorerede naphthalener de træk, der er karakteristiske for persistente organiske miljøgifte, når der tages hensyn til screeningkriterierne i konventionens bilag D.5.  Fremstilling, markedsføring, anvendelse og utilsigtede udslip af disse stoffer er allerede ophørt eller kraftigt reduceret i EU, men det kan ikke udelukkes, at de stadig fremstilles, anvendes eller udledes utilsigtet i betydelige mængder i andre lande. Disse stoffer kan transporteres i miljøet over lange afstande. Derfor kan et højt beskyttelsesniveau for miljø og sundhed ikke sikres ved foranstaltninger nationalt eller på EU-plan, men forudsætter indgreb af bredere international rækkevidde.6.  Rådets bemyndigelse til forhandlinger bygger på EUF-traktatens artikel 218, stk. 2.B. HENSTILLINGPå denne baggrund henstiller Kommissionen følgende:Med henblik på iværksættelse af vurderingsprocedurerne som indledning til forhandlinger om mulige ændringer af bilag A og C til Stockholm-konventionen om persistente organiske miljøgifte bemyndiger Rådet Kommissionen til at forelægge konventionens eksekutivsekretariat et forslag fra Den Europæiske Union om at ændre de relevante bilag til konventionen ved at opføre nedenstående stoffer i bilag A og/eller C, således at forslaget kan blive drøftet på det næste møde i Komitéen for undersøgelse af persistente organiske Miljøgifte i oktober 2010:-  hexachlorbutadien (CAS-nummer: 87-68-3)-  pentachlorphenol (CAS-nummer: 87-86-5)-  chlorerede naphthalener (en gruppe på 75 chlorerede naphthalener, der indeholder mellem et og otte chloratomer).Sammen med medlemsstaterne sikrer Kommissionen, at Komitéen for undersøgelse af persistente organiske Miljøgifte får forelagt relevant information til støtte for forslagene.Udfærdiget i Bruxelles,På Rådets vegne, formand